Europos Parlamento rezoliucija dėl Europos Sąjungos 2006 finansinių metų bendrojo biudžeto projekto, I skirsnis - Europos Parlamentas, II - Taryba, IV - Teisingumo Teismas, V - Audito Rūmai, VI - Europos ekonomikos ir socialinių reikalų komitetas, VII - Regionų komitetas, VIII (A) - Europos ombudsmenas, VIII (B) - Europos duomenų apsaugos priežiūros pareigūnas (C6-0300/2005 - 2005/2002(BUD))



Oficialusis leidinys 272 E , 09/11/2006 p. 0561 - 0567



P6_TA(2005)0410 2006 m. bendrojo biudžeto projektas: I, II, IV, V, VI, VII ir VIII skirsniai Europos Parlamento rezoliucija dėl Europos Sąjungos 2006 finansinių metų bendrojo biudžeto projekto, I skirsnis - Europos Parlamentas, II - Taryba, IV - Teisingumo Teismas, V - Audito Rūmai, VI - Europos ekonomikos ir socialinių reikalų komitetas, VII - Regionų komitetas, VIII (A) - Europos ombudsmenas, VIII (B) - Europos duomenų apsaugos priežiūros pareigūnas (C6-0300/2005 — 2005/2002(BUD)) Europos Parlamentas, - atsižvelgdamas į EB sutarties 272 straipsnį, - atsižvelgdamas į 2000 m. rugsėjo 29 d. Tarybos sprendimą 2000/597/EB, Euratomas dėl Europos Bendrijų nuosavųjų išteklių sistemos [1], - atsižvelgdamas į Europos Parlamento, Tarybos ir Komisijos 1999 m. gegužės 6 d. tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo [2], - atsižvelgdamas į 2005 m. kovo 9 d. rezoliuciją dėl II, IV, V, VI, VII, VIII (A) ir VIII (B) skirsnių gairių bei Europos Parlamento preliminaraus sąmatos projekto (I skirsnis) 2006 m. biudžetinei procedūrai [3], - atsižvelgdamas į 2005 m. gegužės 12 d. rezoliuciją dėl Parlamento pajamų ir išlaidų sąmatų 2006 finansiniams metams [4], - atsižvelgdamas į preliminarų Europos Sąjungos bendrojo biudžeto projektą 2006 finansiniams metams, kurį Komisija pateikė 2005 m. balandžio 27 d. (KOM(2005)0300), - atsižvelgdamas į Europos Sąjungos bendrojo biudžeto projektą 2006 finansiniams metams, kurį Komisija sudarė 2005 m. liepos 15 d. (C6-0300/2005), - atsižvelgdamas į Darbo tvarkos taisyklių 69 straipsnį ir IV priedą, - atsižvelgdamas į Biudžeto komiteto pranešimą ir Tarptautinės prekybos komiteto, Biudžeto kontrolės komiteto, Piliečių laisvių, teisingumo ir vidaus reikalų komiteto ir Peticijų komiteto nuomones (A6-0307/2005), A. kadangi dabartinės finansinės perspektyvos 5 išlaidų kategorijai (Administravimo išlaidos) 2006 finansiniams metams buvo nustatyta 6708 mln. EUR maksimali riba dabartinėmis kainomis, B. kadangi 2006 m. preliminariame biudžeto projekte (PBP) buvo palikta maždaug 10,2 mln. EUR marža prie 2006 finansinių metų finansinės perspektyvos 5 išlaidų kategorijos, C. kadangi 2006 m. Tarybos biudžeto projekte buvo palikta maždaug 130,1 mln. EUR marža prie 5 išlaidų kategorijos, taip išlaidas sumažinant 119,9 mln. EUR, D. kadangi Parlamento patvirtinta sąmata lygi 1341,6 mln. EUR, kas atitinka 20 % 5 išlaidų kategorijos išlaidų maksimumą, E. kadangi anksčiau minėtoje 2005 m. gegužės 12 d. rezoliucijoje dėl Parlamento sąmatos pabrėžiama tinkamo finansinio valdymo ir biudžetinės drausmės taikymo Parlamento administravimo išlaidoms svarba, Bendros nuostatos 1. pakartoja savo įsipareigojimą aprūpinti Europos institucijas reikiamomis lėšomis siekdamas įtvirtinti 2004 m. plėtros etapą, pasirengti kitam plėtros etapui ir užtikrinti tinkamą institucijų funkcionavimą; 2. kviečia visas institucijas racionaliau leisti lėšas veiksmingiau panaudojant turimus asignavimus siekiant gerinti savo pagrindinę veiklą ir įvykdyti užsibrėžtus prioritetus; 3. pabrėžia, kad reikia patenkinti reikalavimus įdarbinti pakankamai darbuotojų iš valstybių narių, kurios į ES įstojo 2004 m.; prašo visas institucijas išsiaiškinti įdarbinimo vėlinimo arba to, kad nuolat esama laisvų darbo vietų, priežastis ir imtis konkrečių priemonių; 4. pritaria Tarybos pozicijai, kad administravimo išlaidoms reikia taikyti biudžeto drausmę, tačiau laikosi nuomonės, kad taikant šią drausmę kiekvienos institucijos tikrieji poreikiai turi būti vertinami atskirai; kritikuoja Tarybą dėl nediferencijuoto visuotinių lėšų mažinimo metodo taikymo pareigybių ir asignavimų lygiui ir todėl nebesivadovaus Tarybos požiūriui; 5. pritaria nuomonei palikti pakankamą maržą 5 išlaidų kategorijos (Administravimo išlaidos) aukščiausiai ribai; siūlo atkurti maždaug 7,7 mln. EUR iš 15,1 mln. EUR sumos, kuria Taryba sumažino kitų institucijų (neskaitant Parlamento ir Tarybos) biudžetus per pirmąjį svarstymą; I skirsnis - Europos Parlamentas Biudžeto sudarymas 6. pažymi biuro pasiūlymą, kad biudžetas pasiektų maksimalią 20 % 5 išlaidų kategorijos ribą, dėl ko Parlamento biudžetas padidėtų atitinkamai 6,1 % lyginant su 2005 m., o tai reikštų didesnį nei vidutiniškas - 4,5% - bendrą administravimo išlaidų padidėjimą biudžeto projekto 5 išlaidų kategorijoje; patvirtina, kad Parlamentui tradiciškai skiriama 20 proc. 5 išlaidų kategorijos lėšų; pabrėžia, kad Parlamentas sėkmingai laikėsi jo paties nustatytos aukščiausios išlaidų ribos ir sutaupė dideles sumas, trumpesniais terminais atlikdamas mokėjimus už pastatus; 7. dar kartą primena, kad pastaraisiais metais buvo sutaupyta ir perkelta gerokai lėšų bei asignavimai buvo net nepanaudojami; tiki, kad tai nėra deramas biudžeto sudarymo būdas; dar kartą primena, kad 2004 m. sutaupyta daugiau negu 150 mln. EUR ir 27 mln. EUR asignavimų buvo nepanaudota, o 2005 m. numatomas 98 mln. EUR perteklius; 8. nutaria 15 mln. EUR sumą įtraukti į "Laikinųjų asignavimų, kuriais finansuojamos institucijų nekilnojamo turto investicijos" (2009 punktas) rezervą, kad būtų galima ir toliau įsigyti pastatus atliekant mokėjimus trumpesniais terminais; 9. sutinka, kad siekiant leisti įdėti papildomų lėšų pastatų pirkimui, Biudžeto komitetas pataisytuose biudžetuose visiškai pritars bet kokiai nepanaudotai sumai iš 20 % 5 išlaidų kategorijos lėšų; 10. dar kartą primena anksčiau minėtos 2005 m. gegužės 12 d. rezoliucijos dėl Parlamento sąmatos 27 punkte padarytą pareiškimą, kad Parlamento biudžeto lygį reikia nustatyti gerai apsvarsčius ir atsižvelgiant į pagrįstą tikrąjį poreikį; mano, kad atidžiai įvertinus 2006 m. biudžetą, yra galimybė sumažinti Parlamento biudžetą 20 mln. EUR numatytų 20 % sudarančiose 5 kategorijos išlaidose, netrukdant Parlamentui veiksmingai dirbti; todėl nutaria skirti Parlamentui 1 321, 6 mln. EUR sumą 2006 m. biudžete; pabrėžia, kad šiuo veiksmu nesukuriamas paprotys riboti Parlamento teisę naudoti 20 % sudarančias 5 kategorijos išlaidoms skirtas lėšas vėlesniais metais; 11. mano, kad sprendžiant dėl naujų prioritetų reikėtų taikyti apgalvotą metodą norint patenkinti ilgalaikius Parlamento finansinius poreikius; pabrėžia, kad 2009 m. viduryje pradedamas taikyti naujas Narių statutas, išlaidos kuriam, pagal skaičiavimus, sudarys maždaug 100 mln. EUR per metus; Informacijos ir komunikacijos politika 12. mano, kad biuro siūlymas atidėti 50 mln. EUR sumą "informacijos" rezervui ir palikti 17,2 mln. EUR rezervui nenumatytiems atvejams neatitinka nei dabartinio naujų politikos prioritetų plėtros etapo, nei biudžeto drausmės principų; 13. pakartoja savo nuomonę, kad informacijos ir komunikacijos politika yra vienas iš Parlamento prioritetų, ir pabrėžia remiąs reikiamas investicijas į ES piliečių ir Parlamento ryšių gerinimą; nusprendė į "informacijos ir komunikacijos" rezervą įtraukti 20 mln. EUR, skirtų Parlamento informacijos skleidimo piliečiams išlaidoms padengti; 14. konstatuoja, kad norint geriau informuoti visuomenę apie Parlamento darbą būtina aktyviau naudoti modernias (garso ir vaizdo) žiniasklaidos priemones ir siekti, kad plenarinės sesijos diskusijų struktūra būtų suprantamesnė ir patrauklesnė; 15. dar kartą primena anksčiau minėtos 2005 m. gegužės 12 d. rezoliucijos dėl Parlamento sąmatos 11 ir 12 punktuose iškeltus prioritetus, daugiausia skirtus tobulinti už lankytojams teikiamas paslaugas atsakingą tarnybą ir stiprinti EP informacijos biurų vaidmenį siekiant decentralizuoti informacijos teikimą valstybėms narėms taip sukuriant geresnes sąlygas EP nariams palaikyti ryšius su piliečiais; 16. mano, kad bet kokiame pasiūlyme reikia pateikti aiškią informaciją apie finansines išlaidas ir vidutinio laikotarpio finansinius padarinius; pastebi, kad naujais informacijos ir komunikacijos politikos projektais turi būti užtikrinama, kad bus tinkamai susitarta dėl priežiūros, kai dalyvauja Parlamento organai ir frakcijos; ES plėtra 17. pritaria tam, kad ir toliau reikia gerinti EP nariams teikiamas lingvistines paslaugas; nerimauja dėl to, kad esama daug laisvų darbo vietų šioje srityje, ir mano, kad tam klausimui reikia skirti ypatingą dėmesį; tikisi, kad administracija iki 2005 m. lapkričio 30 d. pateiks konkrečių pasiūlymų; 18. patvirtina šias su ES plėtra susijusias priemones: - kaip buvo numatyta sąmatoje, 2006 m. personalo plane įsteigti 113 etatų (77 A*, 14 B* ir 22 C*) Parlamento sekretoriatui ir 22 etatus (10 A*, 4 B* ir 8 C*) frakcijoms; - atsižvelgiant į etatus, sukurtus 2004 m. gegužės mėn. plėtros poreikiams, 12 D* reikia keisti į C*; - penkis A*5 etatus pakeisti į A*9, o kitus penkis A*5 - į A*12, kad pareigūnai iš 2004 m. gegužės mėn. plėtros etapo šalių būtų samdomi kaip viduriniosios grandies vadovai; 19. nutarė be sąmatoje numatytų 13,8 mln. EUR papildomai skirti 9726000 EUR asignavimų, reikalingų pasirengti Rumunijos ir Bulgarijos stojimui į ES: - 3850000 EUR įrašyti į 1400 punktą "Kiti tarnautojai"; - 900000 EUR įrašyti į 1402 punktą "Konferencijų vertėjai"; - 440000 EUR įrašyti į 1420 punktą "Išorės paslaugos"; - 1136000 EUR įrašyti į 2001 punktą "Metinė nuoma"; - 1400000 EUR įrašyti į 2007 punktą "Patalpų įrengimas"; - 2000000 EUR įrašyti į 4000 punktą "Frakcijų ir nepriklausomų narių politinės ir informacinės veiklos išlaidos ir einamosios administracinės išlaidos"; Išsamesnis biudžetas 20. ragina geriau pristatyti iš paskolų, nuomos arba teikiamų paslaugų gaunamas pajamas ir mano, kad jas reikia aiškiai nurodyti Parlamento įplaukų suvestinėje; 21. siūlo sukurti atskirą punktą Informacijos biurams finansuoti ir Parlamento personalo plano išnašoje reikalauja nurodyti šių biurų darbuotojų skaičių; 22. reikalauja su mokymais susijusias misijų išlaidas pateikti atskirame biudžeto punkte; Pastatų politika 23. apgailestauja, kad biuras neatsakė į reikalavimą pateikti atnaujiną nekilnojamojo turto įsigijimo planą, įskaitant patalpų Informacijos biurams pirkimo alternatyvas; prašo minėtą informaciją pateikti iki 2005 m. lapkričio 30 d.; mano, kad Parlamentas turi turėti aiškią pastatų politiką, jog galėtų tinkamai planuoti finansavimą; Personalo politika 24. apgailestauja, kad biuro prašymuose dėl 112 naujų su plėtra nesusijusių etatų neatsižvelgiama į galimybę dabartinius darbuotojus perkelti į kitas pareigas, kaip numatyta anksčiau minėtos 2005 m. gegužės 12 d. rezoliucijos dėl Parlamento sąmatos 6 punkte; 25. pakartoja savo prašymą iki 2005 m. lapkričio 30 d. pateikti ataskaitą, kurioje būtų detali informacija apie dabartinį pagal sutartis dirbančių darbuotojų ir laikinų darbuotojų skaičių, bei palyginti padėtį prieš keičiant taisykles ir po jų pakeitimo; ankstesniuose pranešimuose pateiktą informaciją laiko per glausta ir bendro pobūdžio; 26. prašo Parlamento administracijos į pasiūlymą dėl Parlamento preliminaraus sąmatos projekto įtraukti išsamią informaciją dėl Parlamento sekretoriate ir frakcijose pagal sutartis dirbančių darbuotojų ir visų Informacijos biurų darbuotojų; 27. nusprendė patvirtinti šias personalo plano priemones: a) įsteigti 18 A* etatų interneto tinklalapių kūrimo srityje siekiant užtikrinti daugiakalbystę; b) įsteigti 46 (21 A*, 1 laikiną A*, 19 B*, 5 C*) etatus visoms prioritetinėms sritims, įskaitant aplinkosaugos vadybos ir audito sistemą (angl. EMAS), Apsaugos skyrių, Informacijos technologijų direktoratą, paramą Parlamento tarnyboms, Išorės politikos GD, Informacijos GD, Personalo GD, Infrastruktūros ir vertimų GD, Finansų GD; pratęsti 4 laikinus etatus (3 A* ir 1 C*) Teisės tarnyboje ir pakeisti 6 laikinus A* etatus Informacijos direktorate į nuolatinius; c) techniškai pakeisti 60 A*5 etatų į A*12, 39 B*3 etatus - į B*11, o 91 C*1 - į C*7 siekiant supaprastinti personalo perkėlimą iš vienos institucijos į kitą; d) įdiegti reikiamus pareigų paaukštinimus siekiant įgyvendinti Parlamento personalo skatinimo politiką ir tinkamai taikyti naujus Tarnybos nuostatus, kurie reglamentuoja naują kategorijų struktūrą pagal tokį paskirstymą: 245 A* kategorijos, 87 B* kategorijos, 573 C* kategorijos ir 35 D* kategorijos; e) sudaryti galimybes papildomai paaukštinti frakcijų sekretoriatų darbuotojus dėl tos pačios priežasties: - 6 A*12 į A*13, 4 A*11 į A*12, 6 A*10 į A*11, 1 A*9 į A*10, 1 A*8 į A*9, 10 A*6 į A*7, 1 A*5 į A*7, 7 A*5 į A*6, 2 B*10 į B*11, 1 B*8 į B*10, 3 B*8 į B*9, 5 B*7 į B*8, 2 B*6 į B*7, 2 B*5 į B*6, 13 B*3 į B*4, 2 C*6 į C*7, 1 C*5 į C*6, 1 C*3 į C*4, 5 C*1 į C*2, 1 D*4 į C*4, 1 D*3 į C*4; - panaikinti šiuos paaukštinimus, įtrauktus į sąmatą: 2 A*6 į A*9; f) sudaryti galimybes paaukštinti vieną darbuotoją ad personam iš A*14 į A*15 kategoriją už ištarnautą laiką; g) sudaryti galimybes papildomai paaukštinti laikinus darbuotojus: - Parlamento sekretoriato Medicinos tarnyboje - 1 A*12 į A*13; - Nepriklausomų narių sekretoriate 3 C* į 3 B*; h) patvirtinti techninius pakeitimus, kurie įvyko dėl paskiausiai įdiegtos specialiosios paankstinto išėjimo į pensiją sistemos: - Parlamento sekretoriate 1 B*7 į B*8, 3 B*3 į B*5 ir 1 C*5 į C*6; - Frakcijose 1 A*5 į A*12, 1 B*10 į B*8, 1 B*7 į B*6 ir 1 C*1 į B*3; 28. pabrėžia, kad Parlamento administracija turėtų iki galo laikytis Pažangiosios patirties kodekso įdarbindama neįgalius žmones; Kiti klausimai 29. nusprendė nustatyti p. m. diskusijai apie Europos ateitį tol, kol Pirmininkų sueiga nepriėmė sprendimo; 30. prašo, kad Parlamento administracija išnagrinėtų galimybę plėsti stažuočių programą, kuri leistų daugeliui stažuotojų turėti naudos iš Parlamento mokymo programų; ragina Generalinį sekretorių pateikti pranešimą šiuo klausimu; siūlo įsteigti 5 atsarginius (1 A* ir 4 B*) etatus profesinio mokymo skyriuje ir įtraukti į biudžetą naują eilutę 1407 Mokymosi išmoka (Europos Parlamento stažuočių programa) nustatant p. m.; 31. ragina naujai įsteigtų aplinkosaugos vadybos ir audito sistemos etatų darbuotojus išnagrinėti, kaip Parlamentas naudoja mažiau aplinką teršiančius automobilius; 32. nutarė atlikti pakeitimus kitose srityse, kuriose įvyko pokyčių nuo to laiko, kai buvo patvirtinta sąmata: - įrašyti p. m. į 3222/02 punktą (Archyvų fondų išlaidos: Europos Parlamento narių archyvų, perduotų kaip dovana arba teisinis palikimas, tvarkymas), iš kurio asignavimai galėtų būti perkelti į biudžeto eilutę, kai biuras bus baigęs vertinti istorinių archyvų politiką: - padidinti asignavimus 3200/02 punktui (Ekspertizės įgijimas: ekspertai ir kiti asmenys, dalyvaujantys ES išorės politinėje veikloje) 65000 EUR suma; 33. pažymi, kad vykdant administracinę reformą "Darbo kokybės gerinimas" buvo pasiekta pažanga padedant Parlamento nariams atlikti su teisės aktų leidyba susijusį darbą išsiplėtusioje Europos Sąjungoje; ragina generalinį sekretorių ir biurą reguliariai tikrinti komitetų sekretoriatų veiklą, taip pat ragina teikti komitetų pirmininkų pareigoms atlikti reikalingą visapusišką paramą; skatina generalinį sekretorių imtis reikalingų priemonių, kad būtų užtikrinami padidėjusiems Parlamento narių ir komitetų įsipareigojimams atsižvelgiant į Parlamento teisės aktų leidybos vaidmenį; 34. ragina biurą ištirti, kaip galima būtų sumažinti padidėjusias energijos sąnaudas, pvz., vadovautis Japonijoje taikoma vadinamąja "neformalios aprangos" iniciatyva, sumažinti oro kondicionavimo sistemų naudojimą vasaros metu; 35. pabrėžia kasdienio Parlamento narių ir darbuotojų mankštinimosi svarbą jų sveikatai; prašo biuro atlikti sporto centro veiklos įvertinimą, ypač - ypač jo teikiamas paslaugas ir kainų politiką atsižvelgiant į sporto centro darbo valandas; 36. ragina biurą svarstyti kaip dar labiau patobulinti mokymo politiką, įskaitant Parlamento narių užsienio kalbų mokymą; Kitos institucijos 37. įsteigė naujų etatų, susijusių su kitu plėtros etapu, siekdamas užtikrinti, kad šiuo požiūriu būtų patenkinti institucijų poreikiai; padidino Tarybos sumažintus asignavimus, kad institucijos galėtų tinkamai veikti; 38. patvirtina karjeros tarnyboje sistemą pagal Tarnybos nuostatas, kurios prašė institucijos ir kuriai Taryba pritarė biudžeto projekte; II skirsnis - Taryba 39. nerimauja dėl BUSP veiklos išlaidoms padengti skirtų asignavimų ir dėl to, kad į biudžetą įtraukta daug naujų ESGP/BUSP veiklai finansuoti skirtų eilučių; pakartoja, kad administravimo išlaidos turi būti dengiamos iš kitų institucijų biudžetų: 40. pažymi 161 naujo etato įsteigimą (1 A*15, 4 A*12, 6 A*11, 1 A*10 T, 8 A*9, 12 A*7, 58 A*5, 2 B*7, 6 B*6, 17 B*3, 23 C*4, 23 C*1) ir 1 C*1 etato perkėlimą į Komisiją; IV skirsnis - Teisingumo Teismas 41. ragina Europos Bendrijų Teisingumo Teismą iki 2005 m. lapkričio 1 d pakeisti savo 2004 m. kovo 31 d. administracinį sprendimą, siekiant panaikinti tarnybinių automobilių naudojimą asmeniniais tikslais; 42. nusprendė patvirtinti šias personalo plano priemones: - be 22 naujų etatų (2 A*14 T, 2 A*12 T, 3 A*11 T, 1 A*10 T, 4 A*6, 1 A*5, 1 B*5 T, 3 B*3, 3 B*3 T, 2 C*1, iš kurių 18 skirti naujajam Tarnautojų teismui), kurie jau patvirtinti Tarybos biudžeto projekte, papildomai įsteigti 5 naujus nuolatinius (4 B*3 ir 1 C*1) etatus; - įsteigti 16 nuolatinių etatų Rumunijai ir Bulgarijai (10 A*7, 2 B*3 ir 4 C*1); 43. pabrėžia, kad sprendimas dėl naujojo Tarnautojų teismo etatų galutinio skaičiaus nukeliamas ir bus sprendžiama 2005 m.; 44. nutarė didinti asignavimus, patvirtintus Tarybos biudžeto projekte, 3398000 EUR suma, daugiausia išlaidoms atlyginimams, laisvai samdomų vertėjų vertimams ir informacijos technologijoms padengti; V skirsnis - Audito Rūmai 45. ragina Europos Audito Rūmus iki 2005 m. lapkričio 1 d. iš dalies pakeisti savo 2004 m. birželio 15 d. administracinį sprendimą siekiant panaikinti tarnybinių automobilių naudojimą asmeniniais tikslais; 46. nusprendė patvirtinti šias personalo plano priemones: - be 11 naujų etatų (10 A*6 ir 1 B*3), kurie jau patvirtinti Tarybos biudžeto projekte, papildomai įsteigti 4 naujus nuolatinius etatus (4 B*3) ir panaikinti vieną laikiną A*12 etatą; 47. nusprendė padidinti Tarybos skirtus asignavimus biudžeto projekte 1555000 EUR suma, daugiausia išlaidoms atlyginimams padengti; VI skirsnis - Europos ekonomikos ir socialinių reikalų komitetas 48. nusprendė patvirtinti šias personalo plano priemones: - be 28 naujų etatų (1 A*12, 23 A*6 ir 4 B*3), kurie jau patvirtinti Tarybos biudžeto projekte, papildomai įsteigti 7 naujus nuolatinius etatus (7 B*3); 49. nusprendė padidinti Tarybos skirtus asignavimus biudžeto projekte 1190000 EUR suma, daugiausia išlaidoms atlyginimams padengti ir su išlaidomis pastatams susijusiems pakeitimams atlikti; VII skirsnis - Regionų komitetas 50. su džiaugsmu pažymi, kad pastatas Belliard gatvėje buvo baigtas statyti 2004 m. birželio 15 d., ir vertina tai, kad Regionų komitetas kartu su Europos ekonomikos ir socialinių reikalų komitetu nuolat informavo Europos Parlamentą apie statybos darbų eigą; prašo, kad šie du komitetai pareikalautų iš "Sicabel" konsultavimo įmonės, prižiūrėjusios statybos darbus nuo projekto atnaujinimo pradžios, ataskaitos, kad būtų įsitikinta, jog projektas buvo įgyvendintas laikantis sutarties ir jos priedų nuostatų; prašo pateikti šią ataskaitą Europos Parlamentui iki 2006 m. kovo 1 d.; 51. nusprendė patvirtinti šias personalo plano priemones: - be 20 naujų etatų (1 A*12, 18 A*6, iš kurių 14 su kalbomis susiję etatai ir vienas laikinas A*6 etatas), kurie jau patvirtinti Tarybos biudžeto projekte, papildomai įsteigti 11 naujų (6 nuolatinius B*3, 2 laikinus B*3 ir 3 C*1) etatų; 52. nusprendė padidinti Tarybos skirtus asignavimus biudžeto projekte 1259500 EUR suma, daugiausia išlaidoms atlyginimams padengti ir su išlaidomis pastatams susijusiems pakeitimams atlikti; VIII (A) skirsnis - Europos ombudsmenas 53. nusprendė patvirtinti šias personalo plano priemones: - be 4 naujų etatų (3 A*5 and 1 C*1), kurie jau buvo numatyti Tarybos biudžeto projekte, papildomai įsteigti 2 naujus laikinus etatus (2 B*3); 54. nusprendė padidinti Tarybos skirtus asignavimus biudžeto projekte 173056 EUR suma; VIII (B) skirsnis - Europos duomenų apsaugos priežiūros pareigūnas 55. nusprendė patvirtinti šias personalo plano priemones: - be 3 naujų etatų (3 A*8), kurie jau buvo numatyti Tarybos biudžeto projekte, papildomai įsteigti 2 naujus nuolatinius etatus (1 B*8 ir 1 C*6); 56. nusprendė padidinti Tarybos skirtus asignavimus biudžeto projekte 136600 EUR suma; * * * 57. paveda Pirmininkui perduoti šią rezoliuciją, kartu su pridedamais pakeitimais I, II, IV, V, VI, VII, VIII (A) ir VIII(B) bendrojo biudžeto projekto skirsniams, Tarybai, Komisijai ir kitoms atitinkamoms institucijoms bei organams. [1] OL L 253, 2000 10 7, p. 42. [2] OL C 172, 1999 6 18, p. 1. Susitarimas su pakeitimais, padarytais Sprendimu 2003/429/EB (OL L 147, 2003 6 14, p. 25). [3] Priimti tekstai, P6_TA(2005)0067. [4] Priimti tekstai, P6_TA(2005)0181. --------------------------------------------------